stanford-oval/wikipedia huggingface dataset:
סן דייגו פאדרס
היסטוריה

הקבוצה נוסדה ב-1969 והצטרפה לליגה יחד עם שלוש קבוצות נוספות. כינוי הקבוצה, פאדרס (אבות בספרדית), אומץ משמה של קבוצת בייסבול מליגת המשנה שפעלה בעיר ונקראה על שם הכינוי בספרדית למיסיונרים. לאורך השנים הקבוצה העפילה פעמיים לוורלד סיריס ב-1984 וב-1998 אך לא הצליחה לזכות באליפות ה-MLB.
היסטוריה > שחקנים שמספר חולצתם הוצא לגמלאות

| מספר | שחקן | תפקיד | שנים בקבוצה | שנת הפרשה |
| --- | --- | --- | --- | --- |
| 6 | סטיב גארבי | בסיס ראשון | 1983–1987 | 1988 |
| 19 | טוני גווין | ימין השדה | 1982–2001 | 2004 |
| 31 | דייב וינפילד | ימין השדה | 1973–1980 | 2001 |
| 35 | רנדי ג'ונס | מגיש | 1973–1980 | 1997 |
| 51 | טרבור הופמן | מגיש | 1993–2008 | 2011 |
| 42 | ג'קי רובינסון | בסיס שני |  | 1997 |
↑  ה-MLB החליטה להוציא את מספרו של רובינסון משימוש, בשל כבוד והישגיו של השחקן. כלומר, אף קבוצה בליגה לא יכולה לתת לשחקן מסוים את המספר.
סבסטיאן סימרוטיץ'

סבסטיאן סימרוטיץ' (בסלובנית: Sebastjan Cimirotič; נולד ב-14 בספטמבר 1974) הוא כדורגלן עבר סלובני ששיחק בעמדת החלוץ. סימרוטיץ' היה חלק מנבחרת סלובניה ושיחק איתה במונדיאל 2002, וכן זכה עם הפועל תל אביב באליפות ישראל בשנת 2000.
קריירה

סימרוטיץ' החל את הקריירה במועדון המקומי ND סלובן, משם עבר בשנת 1994 לאולימפיה ליובליאנה, אחד ממועדוני הפאר הסלובנים, ובו שיחק סימרוטיץ' במשך רוב הקריירה, בארבע קדנציות שונות, כשביניהן הוא נדד בין קבוצות רבות.
בינואר 1998 הגיע סימרוטיץ' לישראל כשהמאמן אלי כהן החתימו בהפועל תל אביב. כבר במשחקו הראשון בקבוצה כבש צמד שערים בניצחון 4–1 על מכבי יפו במסגרת גביע המדינה, ועד תום עונת 1997/1998 במדי הקבוצה כבש חמישה שערי ליגה ובישל שלושה שערים נוספים בתוך ארבעה חודשים. בעונת 1998/1999 זכה עם הקבוצה בגביע המדינה, כבש את השער הראשון של הקבוצה אי פעם בגביע אופ"א במשחק מול פינפה הלסינקי והוסיף עוד שמונה שערי ליגה. בעונת 1999/2000 זכה עם הקבוצה בדאבל תחת הדרכתו של המאמן דרור קשטן, כשבעונה זו הוא כובש שבעה שערים.
בעונת 2000/2001 חזר סימרוטיץ' לאולימפיה ליובליאנה ואחרי עונה מצוינת בה כבש 19 שערים הוחתם בלצ'ה האיטלקית. אחרי שנתיים חזר שוב לאולימפיה לובליאנה והחל משנת 2005 הושאל למספר קבוצות, כולל גיחה קצרה לקוריאה הדרומית. בעונת 2006/2007 שיחק במדי דומז'אלה מול הפועל תל אביב במסגרת מוקדמות גביע אופ"א. במשחק הראשון סימרוטיץ' החמיץ בעיטת עונשין מ-11 מטר ובסיכום שני המשחקים הפועל הדיחה את דומז'אלה מהטורניר. בתום העונה סימרוטיץ' זכה עם דומז'אלה באליפות שלישית בקריירה. לאחר מכן חזר לאולימפיה ליובליאנה ובשנת 2011 עזב סופית את המועדון ועבר לפ.צ.ליובליאנה. בשנת 2012 עבר לשחק בקבוצה האוסטרית נספלד הרמגור, במדיה שיחק עד שנת 2015. לאחר יותר משנתיים שלא שיחק, בקיץ 2017 חתם בקבוצת סט. ויט מהליגה השלישית באוסטריה ולאחר תקופה קצרה פרש ממשחק פעיל.
סימרוטיץ' הוא שחקנה לשעבר של נבחרת סלובניה. את הופעתו הראשונה בנבחרת רשם ב-25 במרץ 1998 נגד פולין. בסך הכל רשם 33 הופעות בנבחרת, בהן כבש 6 שערים, כולל שער אחד במונדיאל 2002, בהפסד הנבחרת 1–3 לספרד, השער הראשון אי פעם של סלובניה במונדיאל.
תארים

אליפות סלובניה: 1994/1995
הגביע הסלובני: 1995/1996
אליפות: 1999/2000
גביע המדינה: 1998/1999, 1999/2000
אליפות סלובניה: 2006/2007
הערות שוליים

↑  סבסטיאן סימרוטיץ' חתם בלצ'ה, באתר ynet, 9 ביולי 2001
↑  עוזי דן, סימרוטיץ' חוזר לבלומפילד, באתר הארץ, 30 ביולי 2006
↑  סלובניה נלחמה, אבל ספרד ניצחה 1:3, באתר ynet, 2 ביוני 2002
| נבחרת סלובניה – מונדיאל 2002 |
| --- | --- | --- |
|  1 סימאונוביץ' •  2 סנקוביץ' •  3 מילינוביץ' •  4 ווגדליץ' •  5 גאליץ' •  6 קנאבס •  7 נובאק •  8 א. צ'ך •  9 אוסטרץ •  10 זחוביץ' •   11 פאבלין •  12 דאבאנוביץ' • 13 רודוניה •  14 גייזר • 15 טבצ'אר • 16 טיגאני • 17 פבלוביץ' • 18 אצ'ימוביץ' • 19 קאריץ' • 20 נ. צ'ך • 21 סימרוטיץ' • 22 נמץ • 23 בולאייץ' • מאמן: קטאנץ |  1 סימאונוביץ' •  2 סנקוביץ' •  3 מילינוביץ' •  4 ווגדליץ' •  5 גאליץ' •  6 קנאבס •  7 נובאק •  8 א. צ'ך •  9 אוסטרץ •  10 זחוביץ' •   11 פאבלין •  12 דאבאנוביץ' • 13 רודוניה •  14 גייזר • 15 טבצ'אר • 16 טיגאני • 17 פבלוביץ' • 18 אצ'ימוביץ' • 19 קאריץ' • 20 נ. צ'ך • 21 סימרוטיץ' • 22 נמץ • 23 בולאייץ' • מאמן: קטאנץ | סלובניה |
סלומון סמוליאנוב

| --- | --- |

 לידה:  מרץ 1899 קרמנצ'וג, האימפריה הרוסית
 פטירה:  1976  (בגיל 76 בערך) פורטו אלגרה, דרום ברזיל
 מדינה:  האימפריה הרוסית האימפריה הרוסית גרמניה הנאצית גרמניה הנאצית ברזיל ברזיל
 מקום קבורה:  ברזיל
 ידוע בשל:  השתתפותו במבצע ברנהרד
 השכלה:  בית הספר לאמנות
 תקופת הפעילות:  1929–1976 (כ־47 שנים)
 מקצוע:  זיוף כסף, זיוף אומנות
 תפקיד:  זייפן
 השקפה דתית:  יהדות אשכנזית
 
סלומון סמוליאנוב (ברוסית: Соломон Смолянов, בגרמנית: Salomon Smolianoff; מרץ 1899 – 1976) היה זייפן וניצול שואה שהיה מעורב במבצע ברנהרד. בסרט "הזייפנים" המבוסס על זיכרונותיו של אדולף בורגר, שונה שם הדמות לסלומון "סאלי" סורוביץ'. את הדמות מגלם קארל מרקוביץ, שחקן תיאטרון וטלוויזיה אוסטרי.
חייו

סלומון סמוליאנוב נולד למשפחה יהודית בקרמנצ'וק, אוקראינה. הוא למד ציור באימפריה הרוסית, אך נאלץ לעזוב את הארץ בשנת 1922 מכיוון שהוריו היו בצד הלא נכון של המהפכה הסובייטית. הוא טייל ברחבי אירופה, התחתן באיטליה ולבסוף ניסה לפתוח חיים חדשים בגרמניה, שם פגש זייפן והחליט להפוך לאחד כזה בעצמו. הוא היה מבוקש על ידי כמה כוחות משטרה אירופיים לפני פרוץ מלחמת העולם השנייה.
בשנת 1939 ברנהרד קריגר, מי שיהיה לשטורמבנפירר באס-אס וראש מבצע ברנהרד, כלא מאחורי סורג ובריח והוא נשלח למחנה הריכוז מאוטהאוזן ושימש את שומרי האס אס כצייר דיוקנאות ואמן. הוא נבחר להשתתף במבצע ברנהרד, הועבר למחנה הריכוז זקסנהאוזן בשנת 1944 ובסופו של דבר לאתר אבנזה ברשת המחנות של מאוטהאוזן, משם שוחרר על ידי צבא ארצות הברית ב-6 במאי 1945. עקבותיו אבדו לאחר שחרורו. עד מהרה הוא היה ברשימות "מבוקש" בין-לאומיות כזייפן, אך לפי ההערכות הוא גם זייף ניירות הגירה ליהודים שניסו להגיע לארץ ישראל.
לאחר מכן היגר לאורוגוואי, שם זייף אייקונים רוסיים. המשטרה באורוגוואי ככל הנראה עלתה על עקבותיו וסמוליאנוב עבר לברזיל בשנות החמישים, שם נכנס לעסקי הצעצועים.
מותו

סמוליאנוב נפטר בפורטו אלגרה בדרום ברזיל בשנת 1976. את שנותיו האחרונות העביר בציור דיוקנאות ויצירת צעצועים.
לקריאה נוספת

Lawrence Malkin, "Krueger's Men", Publisher: Little, Brown & Company, Pub. Date: October 2006
Svaroy Yaron, Lawrence Malkin, Hitler's Jewish Forgers, Orion Publishing Group, Limited, ISBN 0-304-36457-6, 2006
Adolf Burger (1989) Akcia Bernhard: Obchod s miliónmi. Bratislava.
Max Garcia, «Befreiung des KZ-Nebenlagers Ebensee: Neue historische Details.» Zeitschrift des Zeitgeschichtemuseums Ebensee, 1998.
הערות שוליים

↑  Lawrence Malkin, "Krueger's Men", Publisher: Little, Brown & Company,Pub. Date: October 2006
↑  Lawrence Malkin, www.lawrencemalkin.com
↑  Karl Markovics, in an article for The Sydney Morning Herald, May 9, 2008
↑  הודעת המבוקש באינטרפול
↑  מסמכי החקירה של סמוליאנוב
↑  Svaroy Yaron, Lawrence Malkin, "Hitler's Jewish Forgers", Orion Publishing Group, Limited, ISBN 0-304-36457-6, 2006
↑  Adolf Burger (1989) Akcia Bernhard: Obchod s miliónmi. Bratislava.
↑  Max Garcia, "Befreiung des KZ-Nebenlagers Ebensee: Neue historische Details." Zeitschrift des Zeitgeschichtemuseums Ebensee, 1998.
נפאז'

| --- | --- |

הכנת נפאז' בקערה
 
 מאכלים
 סוג:  זיגוג (אפייה) 
 מרכיבים עיקריים:  פקטין 
 
יישום על עוגת תפוחי עץ
טארט פירות מכוסה נפאז'.
קאפקייקס בציפוי נאפאז' ושקדים.
נפאז (בצרפתית: Nappage) זיגוג ריבה, זיגוג פקטין או זיגוג משמש היא טכניקת זיגוג המשמשת להכנת מאפים.
מאפיינים

נפאז' משמש לכיסוי (או ציפוי) פירות על טארט פירות או מוצרי מאפה אחרים, כדי להפוך את חתיכות הפרי למבריקים, למנוע מהם להתייבש ולהפחית חמצון (למשל, השחמה או השחרה של פירות חתוכים).
נפאז' הוא זיגוג שקוף, לעיתים בגוון צהבהב (תלוי ביצרן), בדרך כלל בעל טעם נייטרלי (אם כי ניתן למצוא אותו גם בטעמים עדינים של פירות), עמיד בקירור ובהקפאה, שאינו נספג במוצר והוא מעניק לו מראה מבריק ומלוטש.
יישום

החומר הפעיל שנותן לנפאז' את תכונות הזיגוג שלו הוא פקטין, חומר ג'ל המופיע באופן טבעי בפירות. באופן מסורתי, נפאז' נעשה באמצעות ריבת משמש מדוללת במים ליצירת זיגוג שקוף, מעט בצבע משמש, אם כי ניתן להשתמש במקום גם בג'לי דומדמניות אדומות כדי להדגיש את צבעם של פירות אדומים. ניתן להכין נפאז' נייטרלי (ללא טעם המשמש) על ידי ערבוב פקטין טהור עם מים וחומצה ציטרית (או מיץ לימון) וחימום ל-45 מעלות צלזיוס, מה שמזרז את תגובת היווצרות הג'ל, ויוצר בסיס שאליו מגוון טעמים או צבעים ניתן להוסיף כסוכנים. פקטין NH (מגוון של פקטין דל מטוקסיל) משמש בדרך כלל בשל "יכולת ההפיכה התרמית" שלו, מה שאומר שזיגוג שנעשה באמצעותו ניתן ליישם ולהמיס מחדש מספר פעמים. זה שימושי בהקשר מסחרי שבו ניתן להכין נפאז' במנות גדולות.
שימושים

נפאז' מיושם בדרך כלל על מאפים מוגמרים באמצעות מברשת מאפה או טפטוף במקום הברשה כדי להבטיח שכבה אחידה. הנפאז' מיושם קריר על פירות קרים, אחרת, אם זה מיושם בעודו העוגה או הפירות חמים, הזיגוג מתעבה לשכבת ג'ל בזמן שהמאכל מתקרר.
אטימולוגיה

נפאז' היא מילה צרפתית, שמשמעותה 'ציפוי' או 'כיסוי', ונגזרת מהמילה napper, שמשמעותה "לכסות משהו ברוטב".
הערות שוליים

↑  Laura Halpin Rinsky; Glenn Rinsky (2009). The Pastry Chef's Companion: A Comprehensive Resource Guide for the Baking and Pastry Professional. Chichester: John Wiley & Sons. pp. 12, 189. ISBN 978-0-470-00955-0. OCLC 173182689.{{cite book}}:  תחזוקה - ציטוט: multiple names: authors list (link)
1 2  "Neutral Nappage Glaze for Fruit Tarts". Chef Iso. נבדק ב-3 באוגוסט 2022. {{cite web}}:  (עזרה)
1 2  "Make a jam glaze". Leiths Cookery School. נבדק ב-3 באוגוסט 2022. {{cite web}}:  (עזרה)
↑  "The Secret of NH Pectin". blog.modernistpantry.com. Kitchen Alchemy. נבדק ב-3 באוגוסט 2022. {{cite web}}:  (עזרה)
סרחיו רנאן

| --- | --- |

 לידה:  30 בינואר 1933 בואנוס איירס, ארגנטינה 
 פטירה:  13 ביוני 2015 (בגיל 82) בואנוס איירס, ארגנטינה 
 מקום קבורה:  בית הקברות לה צ'קריטה 
 מדינה:  ארגנטינה 
 תקופת הפעילות:  1951–2007 (כ־56 שנים)
 פרסים והוקרה:  אזרח כבוד של בואנוס איירס (מרץ 2010)  מסדר ריו ברנקו 
 http://sergiorenan.com.ar
 פרופיל ב-IMDb
 
סרחיו רנאן (בספרדית: Sergio Renán;‏ 30 בינואר 1933 – 15 ביוני[דרושה הבהרה] 2015) היה שחקן, במאי ותסריטאי ארגנטינאי ממוצא יהודי.
ביוגרפיה

שמואל כהן (שבהמשך שינה את שמו לסרחיו רנאן) נולד בחווה חקלאית חקלאית באנטרה ריוס למשפחת מהגרים יהודים. הוא התחיל לנגן בגיל צעיר וכבר בשנת 1951 צולם לראשונה בסרט. בהמשך הוא עבד בתיאטרון.
בשנת 1970 הוא לראשונה ביים סרט. בהמשך במהלך שנות ה-70 של המאה ה-20 סרחיו רנאן המשיך להשתתף בסרטים ארגנטינאים כשחקן. בשנת 1974 הוא כתב תסריט לסרט ארגנטינאי שהיה מועמד לפרס אוסקר לסרט הבינלאומי הטוב ביותר. הוא כתב תסריטים למספר סרטים נוספים לרבות סרט תעמולה על מונדיאל 1978 שנערך בארגנטינה.
בשנת 1980 סרחין רנאן ביים ושיחק תפקיד ראשי בסרט Sentimental שזכה בפרס בתחום הקולנוע בארגנטינה והיה הסרט הפותח של פסטיבל הסרטים הבינלאומי במוסקבה בשנת 1981.
לאחר בשנת 1983 סרחיו רנאן פנה לתחום התיאטרון והעלה על הבמה מספר אופרות בתיאטרו קולון, הוא היה חבר צוות השופטים בתחרויות מוזיקה ומונה למנהל המוזיקלי של תיאטרו קולון.
בשנת 2001 סרחין רנאן חזר לתחום הקולנוע וביים מספר סרטים לרבות סרט על בסיס ספרו של חואן חוסה מייאס La soledad era esto.
סרחיו רנאן נפטר בבואנוס איירס בשנת 2015. נקבר בבית הקברות לה צ'אקריטה (אנ').
ננוטופוגרפית פני שטח להכוונת תאים

איור המתאר את מידת חדירותם של תאים לשקערוריות על פני המצע בהתאם לתבנית ננוטופוגרפיית פני השטח. טופוגרפיה אופטימלית היא טופוגרפיה בה ישנו צימוד מקסימלי בין תא לתא ובין התא למצע
ננוטופוגרפית פני שטח להכוונת תאים, הוא מצע מלאכותי, המשרה על תאים חיים כיוון לפעילות הקשורה בגדילה, התמיינות או שגשוג (פרוליפרציה). תנאי הסביבה משרים או מעכבים גדילה, התמיינות ושגשוג של תאים חיים. נמצא שתווי המצע עליו גדלים התאים, משפיע על הכוונת הגידול. טופוגרפיית פני השטח של מצע מלאכותי בתרבית תאים, הבנוי מתבליטים, שקערוריות וצורות בסדר גודל ננומטרי, יכולה לכוון את צמיחתם של תאים שונים. בנוסף טופוגרפית פני שטח ננומטרית יכולה לשמש סרגל מדידה ננומטרי להתפתחות תאים על פני המצע.
רקע

טופוגרפית פני השטח שעל פניה תאים גדלים היא אחת מבין גורמים חיצוניים רבים המשפיעים על התפתחות תאים, כגון גדילה, כיוון הגדילה, מורפולוגיה, התמיינות ושגשוג. תאים מתחלקים, מכפילים את גודלם במהלך מחזור חייהם, כך שבזמן החלוקה גודל התאים כפול מזה שהיה בעת לידתם. תהליך גדילת התאים מתרחש בדייקנות ובסנכרון מלא עם מחזור החיים שלהם. מכיוון שהתאים שומרים על גודלם מחלוקה לחלוקה סביר שתהליך החלוקה והגדילה מתואמים זה עם זה. ביצורים חד תאיים – למשל בשמרים, קיימת מערכת בקרה תוך תאית המאפשרת סנכרון של מנגנון החלוקה. ביצורים רב-תאיים ישנן אותות מחוץ לתא המווסתים את תהליך החלוקה והגדילה.
ננוטופוגרפיית פני שטח המיוצרת באופן מלאכותי היא שיטה המאפשרת להתחקות אחר השפעת פני השטח על תהליך ההתפתחות של תאים וכיוון גדילתם. בד בבד שיטה זו מאפשרת מדידה ננומטרית מדויקת של גודל התא במהלך חייו וחישוב קצב גדילת התא בתנאים חיצוניים שונים. מדידה ננומטרית זו מתאפשרת בשל העובדה שגודל תא אאוקריוטי הוא בקנה מידה של עשרות מיקרומטרים בעוד שטופוגרפיית פני השטח היא בקנה מידה של ננומטרים בודדים, שהם כארבע סדרי גודל קטנים מגודל תא בודד.
ננוטופוגרפיית פני שטח מיוצרת בדרך כלל באמצעות ננוליתוגרפיה הכוללת: פוטוליתוגרפיה, ליתוגרפיה באמצעות אלומת אלקטרונים או ליתוגרפיה רכה.
יישומי השיטה > מדידת גדילה של תאים והכוונתם > לב

ניתן ללמוד באמצעות ננוטופוגרפיית פני שטח על כיוון הגדילה של תאי הלב בהשפעת פני שטח עליו גודל התא ובנוסף אילו תנאים חיצוניים הקשורים למצע הגידול מאפשרים שגשוג והתמיינות של אותם תאים. בנוסף, בשיטה זו ניתן לקבוע מהו המצע האידיאלי המאפשר תיקון של רקמת הלב. על ידי יצירת שקעים בגדלים שונים נמצא כי קיימים תנאים אידיאליים להיווצרות סיבים וניתן למדוד את כיוון גדילתם בהשפעת המתווה הננו טופוגרפי כמו כן את כיוון כיווצם. במחקר נמצא ביטוי חלבוני גבוה יותר בגודלי תבניות מסוימות, לדוגמה ביטוי לחלבון C*43 ה-Connexin, אשר מעורב בתהליך ההתלכדות של סיבי השריר. אותו ביטוי היה גבוה הרבה יותר בתבנית שגודלה 800 על 800 ננומטר ולא ב-400 על 400 ננומטר. כמו כן נמצא יישור וסידור השלד התאי (ציטוסקלטון) בתאים שעל גבי מצע משורטט בפסים ברוחב תת-מיקרוני לעומת מצע ללא פסים.
יישומי השיטה > מדידת גדילה של תאים והכוונתם > שריר שלד

בעזרת היכולת למדוד את כיוון הגדילה של התאים על ידי גידולם ומדידת פני השטח שלהם, ניתן לחקור ולהבין את מנגנוני הגדילה השונים. לדוגמה: סיבי שריר שלד גדלים ומתפתחים בכיוון מסוימים בטופוגרפיה בה הם גדלים. הטופוגרפיה בהם הם גדלים היא על בסיס חומרים שונים כגון הידרוגלים (poly ethylene glycol-PEG) הידועים גם בתור אקווהג'לים, הידרוג'לים הם חומרים בעלי רמת ספיחה גבוהה, והם עשויים להכיל מים עד כ-99% ממשקלם; לרוב הם מפגינים רמת גמישות גבוהה הדומה לזו של רקמה חיה בשל כמות המים הניכרת שהם מכילים על כן, הם תשתית הזנה והכוונה טובה לגדילת סיבי התא.
יישומי השיטה > מדידת גדילה של תאים והכוונתם > תא עצב

מחקרים שונים הראו כי ניתן לשלוט על גדילת תאי העצב ולכוון את גדילתו של התא בעזרת תבניות בגודל ננומטרי. ההכוונה נעשית על ידי חריצים ורכסים בגודל של 100 ננומטר על חומר פולימרי. נמצא שלתא עצב קיימת העדפה לשטח מסוים והוא גדל טוב יותר על שטחים רכסיים מוגבהים ולא בחריצים. על ידי הכוונה זו ניתן למעשה לשלוט על גדילת תאים אלהבאופן זה הוכח כי הננוטופוגרפיה של המטריקס החוץ תאי (extracellular matrix- ECM) משפיע על גדילת תאי העצב על ידי הכוונה מלאכותית זו ניתן לשלוט על גדילת התאים ולהכיר את תכונות תא העצב.
יישומי השיטה > מדידת גדילה של תאים והכוונתם > חישוב גדילה של תא סרטני

תאים סרטניים נבדלים מתאים נורמליים, בין היתר, בתהליכי החלוקה וההתרבות שלהם. כאשר לתא נורמלי יש איתות חיצוני הפוקד עליו להתחלק ולהתרבות, הוא מציית לפקודה, ובמקביל ישנה הפעלה של מעין "מערכת בלמים" יעילה, אשר מגבילה את תהליך ההתרבות. לאחר מספר מחזורי התחלקות התא חוזר למצב מנוחה. בדרך זו מגן הגוף על עצמו מהתחלקות בלתי-מבוקרת של תאים. בתא הסרטני, לעומת זאת, נפגעת "מערכת הבלמים" ובעקבות כך ישנה התרבות בלתי מבוקרת של התא ונוצר גידול סרטני. על ידי מערכת המדידה של ננוטופוגרפית פני שטח ניתן להתחקות אחר הגדילה וההתחלקות של תא סרטני לעומת תא נורמלי בהיבט של ננומטרים ספורים. באמצעות הנתונים ניתן לאמוד שינויים בגודל ובמבנה התאים ובאופן זה לאתר את הפתולוגיות השונות בתא. ניתן לזהות איזה מצע משפיע באיזה אופן על אותה "מערכת בלמים" בתא ובכך, בעתיד, להפעילה גם בתא הסרטני.
ראו גם

טופוגרפיה
ביוננוטכנולוגיה
מעבדה על שבב
ננומטר
הנדסת רקמות
ננוליתוגרפיה
ביוננומכניקה
ננו-מכניקה
הערות שוליים

↑  Perumal S., Antipova O., Orgel JP. Collagen fibril architecture, domain organization, and triple-helical conformation govern its proteolysis. Proc Natl Acad Sci – PNAS 105 2824-2829, 2008.
↑  . Deok-Ho.K. Nanoscale cues regulate the structure and function of macroscopic cardiac tissue constructs. Proc Natl Acad Sci - PNAS . 107, 565-570, 2010.
↑  Yim E.K., Reano R.M., Pang S.W., Yee A.F., Chen C.S., Leong K.W. Nanopattern-induced changes in morphology and motility of smooth muscle cells. Biomaterials. 26, 5405-5413, 2005.
↑  . Johansson F., Carlberg P., Danielsen N., Montelius L., Kanje M. Axonal outgrowth on nano-imprinted patterns. Biomaterials. 27, 1251-1258, 2006.
↑  Jang K.J., Kim M.S., Feltrin D., Jeon N.L., Suh K.Y., Pertz O. Two distinct filopodia populations at the growth cone allow to sense nanotopographical extracellular matrix cues to guide neurite outgrowth. PLoS One .30;5(12) 2010. http://www.plosone.org/article/info%3Adoi%2F10.1371%2Fjournal.pone.0015966
סימונה פונטקיו

| --- | --- |

פונטקיו במדי אלבה ברלין
 לידה:  9 בדצמבר 1995 (בן 28) פסקארה, איטליה
 עמדה:  סמול פורוורד
 גובה:  2.01 מטר
 מספר:  19
 דראפט:  לא נבחר, 2017
 קבוצות כשחקן
 2012–2016   2016–2019   2017–2018   2019–2020   2020–2021   2021–2022   2022–2024 2024–:  וירטוס בולוניה   אולימפיה מילאנו   ← ואנולי קרמונה   רג'יו אמיליה   אלבה ברלין   סאסקי בסקוניה   יוטה ג'אז דטרויט פיסטונס
סימונה פונטקיו (באיטלקית: Simone Fontecchio; נולד ב-9 בדצמבר 1995) הוא כדורסלן איטלקי המשחק בדטרויט פיסטונס מליגת ה-NBA בעמדת הסמול פורוורד.
קריירת נוער

פונטקיו שיחק בקבוצת הנוער של וירטוס בולוניה, וזכה איתה באליפות איטליה עד גיל 17 ב-2011/12 ועד גיל 19 באותה שנה וב-2012/13.
קריירה מקצוענית

פונטקיו עלה מהקבוצה עד גיל 19 של בולוניה לקבוצה הבוגרת מליגת העל האיטלקית ב-2012/13, ושיחק לסירוגין בין שתי הקבוצות במהלך העונה.
לאחר קריירת נוער פעילה והופעת בכורה מקצוענית בגיל 17 בלבד, דובר על כך שהוא ייסע לארצות הברית לשחק בתיכון ואחר כך במכללות, אולם הוא נשאר נאמן לווירטוס וחתם על חוזה ל-5 שנים.
לאחר שנבחר פעמיים להשתתף במשחק האולסטאר של הליגה (2014 ו-2015), הוא נבחר לשחקן הטוב ביותר מתחת לגיל 22 במאי 2015. באותה עונה גם השתתף לראשונה בפלייאוף, כשהוא קולע 10.3 נקודות וקוטף 3.3 ריבאונדים למשחק כשווירטוס הודחה על ידי מחזיקת התואר אולימפיה מילאנו.
פונטקיו הכריז על השתתפותו בדראפט ה-NBA ‏2015, שנתיים לפני שהיה כשיר אוטומטית ב-2017. הוא השתתף באימון דראפט עם בוסטון סלטיקס ביוני 2015, אך הסיר את מועמדותו ב-16 ביוני 2015.
לאחר עונת 2018/19 לא טובה עם אולימפיה מילאנו, בה שיחק בממוצע רק 0:48 דקות ביורוליג ו-2.8 דקות בליגה האיטלקית, פונטקיו היה אמור לחזור לבולוניה, אך החוזה לא נחתם לבסוף.
ב-18 ביולי 2019 חתם פונטקיו ברג'יו אמיליה מהליגה האיטלקית.
ב-7 ביולי 2020 חתם פונטקיו באלבה ברלין מהבונדסליגה והיורוליג.
ב-9 ביולי 2021, פונטקיו חתם על חוזה לשלוש שנים בסאסקי בסקוניה מליגת העל הספרדית והיורוליג.
ב-27 ביולי 2022 חתם פונטקיו לשנתיים ביוטה ג'אז.
בנבחרת הלאומית

פונטקיו שיחק בנבחרות הצעירות של איטליה מאז אליפות אירופה עד גיל 16 2011 (מקום 10). מאז, הוא שיחק עם הנבחרת עד גיל 18 באליפות אירופה 2012 (מקום 7) ובאליפות אירופה 2013 (מקום 10, מלך הסלים של איטליה) ונבחרת העתודה באליפות אירופה 2014 (מקום 10).
פונטקיו השתתף בטורניר הכדורסל באולימפיאדת טוקיו (2020) עם נבחרת איטליה הבוגרת, והגיע לרבע הגמר. הוא היה הקלע המוביל בניצחון 92–82 על גרמניה, קלע 20 נקודות, לקח 4 ריבאונדים, חילק 2 אסיסטים וחטף 3 כדורים. הוא גם היה השחקן המצטיין של איטליה במשחק, עם מדד יעילות של 21. הוא שוב היה הקלע המוביל בהפסד של איטליה 83–86 למדליסטית הארד אוסטרליה, עם 22 נקודות. במשחק השלישי והאחרון בשלב הבתים ניצחה איטליה את ניגריה 80–71, ופונטקיו השתווה לאלסנדרו פאג'ולה בראשות טבלת האסיסטים. איטליה הפסידה 75–84 לזוכת מדליית הכסף צרפת ברבע הגמר. במשחק זה, פונטקיו היה הקלע המוביל עם 23 נקודות. עד תום הטורניר הוא הוזכר בין השחקנים ש"צריכים להיות על הרדאר של ה-NBA".
חיים אישיים

פונטקיו מגיע ממשפחה ספורטיבית. אמו מאלי פומילי שיחקה כדורסל באיטליה וזכתה בשני תארים אירופיים עבור ויצ'נצה, והוא מזכיר אותה כבעלת השפעה בבחירת הקריירה שלו. אביו דניאל היה רץ משוכות מקצועי, וסבו שלו היה שחקן כדורסל, וכך גם אחיו הגדול לוקה ששיחק בחטיבות הנמוכות לאחר שגדל גם הוא בנוער של וירטוס.
פונטצ'יו עבר לבולוניה מעיר הולדתו פסקארה בגיל 14, והתגורר במגורים משותפים עם שחקני נוער אחרים של וירטוס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | יוטה | 52 | 6 | 14.7 | 0.369 | 0.330 | 0.795 | 1.7 | 0.8 | 0.3 | 0.2 | 6.3 |
| 2023/2024 | יוטה | 50 | 34 | 23.2 | 0.450 | 0.391 | 0.800 | 3.5 | 1.5 | 0.6 | 0.4 | 8.9 |
| 2023/2024 | דטרויט | 16 | 9 | 30.3 | 0.479 | 0.426 | 0.846 | 4.4 | 1.8 | 0.9 | 0.3 | 15.4 |
| קריירה |  | 118 | 49 | 20.4 | 0.427 | 0.375 | 0.809 | 2.8 | 1.2 | 0.5 | 0.3 | 8.6 |
הערות שוליים

↑  "Fontecchio firma per 5 anni, il suo futuro è bianconero" [פונטקיו חותם ל-5 שנים, עתידו שחור ולבן]. לה רפובליקה (באיטלקית). 13 ביוני 2013. נבדק ב-17 ביוני 2015. {{cite web}}:  (עזרה)
↑  אקינו, לוקה (17 בדצמבר 2014). "Fontecchio all'All Star Game" [פונטקיו במשחק האולסטאר]. קוריירה די בולוניה (באיטלקית). נבדק ב-17 ביוני 2015. {{cite web}}:  (עזרה)
↑  אקינו, לוקה (8 במאי 2015). "Virtus, Fontecchio nominato miglior giovane dell'anno" [וירטוס, פונטקיו נבחר לשחקן הצעיר הטוב ביותר של השנה]. קוריירה די בולוניה (באיטלקית). נבדק ב-17 ביוני 2015. {{cite web}}:  (עזרה)
↑  אקינו, לוקה (25 באפריל 2015). "Virtus, Fontecchio si dichiara al draft Nba" [וירטוס, פונטקיו מכריז על עצמו בדראפט ה-NBA]. קוריירה די בולוניה (באיטלקית). נבדק ב-17 ביוני 2015. {{cite web}}:  (עזרה)
↑  סנואו, טיילור (10 ביוני 2015). "Draft Workout: Pat Connaughton puts baseball on hold to pursue NBA career". NBA. בוסטון סלטיקס. נבדק ב-17 ביוני 2015. {{cite web}}:  (עזרה))
↑  "Fontecchio, niente draft Gallinari allenato da Malone" [לפונטקיו אין דראפט, את גלינארי מאמן מאלון]. קוריירה דלו ספורט (באיטלקית). נבדק ב-16 ביוני 2015. {{cite web}}:  (עזרה)
↑  "2018-19 Euroleague Stats" (באנגלית).
↑  "2018-2019 LBA stats" (באיטלקית).
↑  "La Virtus Bologna abbandona la pista Simone Fontecchio" (באיטלקית). וו נרה בולוניה. 15 ביולי 2018. נבדק ב-4 בינואר 2022. {{cite web}}:  (עזרה)
↑  "Reggio Emilia signs Simone Fontecchio" (באנגלית). ספורטנדו. 18 ביולי 2019. נבדק ב-20 בספטמבר 2019. {{cite web}}:  (עזרה)
↑  "Alba Berlin officially signs Simone Fontecchio" (באנגלית). ספורטנדו. 7 ביולי 2020. נבדק ב-7 ביולי 2020. {{cite web}}:  (עזרה)
↑  "Simone Fontecchio new baskonista for the next three seasons" (באנגלית). ספורטנדו. 9 ביולי 2021. נבדק ב-9 ביולי 2021. {{cite web}}:  (עזרה)
↑  "2014 U20 European Championship – Simone Fontecchio.", פיב"א אירופה. אוחזור ב-29 באפריל 2015.
↑  "2014 U20 European Championship – Simone Fontecchio.", FIBA. אוחזר ב-29 באפריל 2015.
1 2  "Germany vs. Italy". FIBA. אורכב מ-המקור ב-22 באוגוסט 2021. נבדק ב-23 באוגוסט 2021. {{cite web}}:  (עזרה)
↑  אורבינה, פרנק. "Five players from the Olympics who should be on NBA radars". Yahoo Sports. אורכב מ-המקור ב-8 באוגוסט 2021. נבדק ב-8 באוגוסט 2021. {{cite web}}:  (עזרה)
↑  "Mercato NBA: cinque giocatori finiti sotto attenzione dopo le partite della Olimpiadi". סקיי ספורטס. אורכב מ-המקור ב-8 באוגוסט 2021. נבדק ב-8 באוגוסט 2021. {{cite web}}:  (עזרה)
↑  קונטוס, דימיטריס (13 ביולי 2014). "Italy's Fontecchio in perpetual motion". פיב"א אירופה. נבדק ב-27 במרץ 2015. {{cite web}}:  (עזרה)
סמואה האמריקנית במשחקים האולימפיים לנוער

| --- | --- |
סמואה האמריקנית
 
 הוועד האולימפי הלאומי
 קוד ייצוג:  ASA
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
סמואה האמריקנית משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מסמואה האמריקנית לא זכה במדליה אולימפית לנוער והשתתפותה במשחקים היא בעיקר סמלית.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של סמואה האמריקנית למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בארבעה ענפי ספורט. השתתפות המשלחת הייתה סמלית והיא הגיעה למקומות האחרונים בענפי ההיאבקות, ההרמת משקולות והשיט. בענף השחייה, ספורטאי המשלחת לא התייצב למקצי השחייה.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג הייתה המשלחת הגדולה ביותר ששלחה סמואה האמריקנית עד כה. המשלחת מנתה חמישה ספורטאים שהתחרו בשני ענפים. גם באולימפיאדה זו השתתפות המשלחת הייתה סמלית והיא הגיעה למקומות האחרונים בענפי האתלטיקה וההיאבקות.